Gromiželj
<s>Gromiželj je močvarno područje na teritoriji grada Bijeljine u Bosni i Hercegovini, u blizini ušća Drine u Savu.</s><s>Osnovne vrijednosti područja su: stanište rijetke i ugrožene vrste ribe mrgude, staništa ptica – eje močvarice, crne rode, crvene čaplje i male bijele čaplje te stanište ugroženih biljnih vrsta – rebratice, močvarne paprati, žutog lokvanja i reliktne vrste močvarne žare.</s><s>Duž cijelog područja je loš poljski put.</s><s>Iako postoji nekoliko informativnih tabli sa obilježjima zaštićenog područja, skretanje do močvare Laketića vir je teško uočljivo.</s><s>Močvara je ugrožena zbog niskog vodostaja i sve većeg zarastanja u mulj.</s>

<s>Zaštićeno područje 
Istraživanje područja počelo je krajem 2008. godine, a područje je bilo i pod prethodnom zaštitom u kategoriji Posebni rezervat prirode.</s><s>Vlada Republike Srpske na sjednici održanoj 22. 2. 2018. godine proglasila je močvaru Gromiželj za zaštićeno područje - kategorija IV (područje za upravljanje staništem).</s><s>Ukupna površina zaštićenog područja je 831,30 hektara.</s><s>Upravljanje je povjereno "Udruženju za zaštitu flore i faune Gromiželj".</s><s>Na cjelokupnoj površini su ustanovljeni režimi zaštite II (67,4 hektara) i III (763,9 hektara) stepena.</s>

<s>U izvještaju Zavoda za zaštitu kulturno-historijsko i prirodno naslijeđe RS iz 2021 izvještava se o lošem stanju u zaštićenom području.</s>

<s>Zabranjeno 
Na dijelu močvare pod II stepenom zaštite zabranjeno je: 
 sve vrste radova i aktivnosti na Laketića viru bez saglasnosti i mišljenja nadležnih institucija, 
 unošenje alohtonih vrsta biljaka, životinja i gljiva, lov divljači, 
 izlov ribe korištenjem mreže, korpi i eksplozivni sredstava,
 nekontrolisano sakupljanje ljekovitog i aromatičnog bilja, gljiva, šumskih i drugih plodova, 
 primjena hemijskih sredstava i materija koje mogu prouzrokovati zagađenje zemljišta i vode, 
 eksploatisanje mineralnih sirovina, 
 deponovanje otpada, 
 upotreba zaštitnih bioloških sredstava (osim u slučaju suzbijanja karantinskih ili regulisanih nekarantinskih štetnih organizama), 
 promjena namjene zemljišta i promjena vodnog režima, 
 paljenje vatre, 
 obavljanje drugih radnji kojima se uništava priroda i ugrožavaju staništa.</s>

<s>Reference</s>

<s>Bijeljina
Zaštićena staništa u Bosni i Hercegovini</s>

